CELEX: C2004/190/26
Language: hu
Date: 2004-07-24 00:00:00
Title: T-31/04. sz. ügy: Az Eurodrive Services and Distribution N.V. által 2004. január 28-án Belső Piaci Harmonizációs Hivatal (OHMI) ellen benyújtott kereset

24.7.2004   
            
            
               HU
            
            
               Az Európai Unió Hivatalos Lapja
            
            
               C 190/16
            
         Az Eurodrive Services and Distribution N.V. által 2004. január 28-án Belső Piaci Harmonizációs Hivatal (OHMI) ellen benyújtott kereset
   (T-31/04. sz. ügy)
   (2004/C 190/26)
   Az eljárás nyelve: spanyol
   Az Eurodrive Services and Distribution N.V., székhely: Amszterdam (Hollandia), képviseli: Enrique Armijo Chávarri és Antonio Castán Pérez-Gómez, ügyvédek, 2004. január 28-án keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (OHMI) ellen.
   A felperes a következő döntés meghozatalát kéri a Bíróságtól:
   
               —
            
            
               semmisítse meg az OHMI (első fellebbviteli tanács) 2003. november 12-én hozott döntését az R 419/2001-1. sz. és az R 530/2001-1. sz. ügyekben, és
            
         
               —
            
            
               kötelezze a Hivatalt a költségek viselésére.
            
         Jogalapok és fontosabb jogi érvek:
   
               A közösségi védjegy bejegyzését kérelmező:
            
            
                Jesús Gómez Frías
            
         
               Az érintett közösségi védjegy:
            
            
               „EUROMASTER” ábrás védjegy –728.295 sz. kérelem a 39. osztályba (szállítási szolgáltatások, gépjárművek és alkatrészeik raktározása) és a 41. (sportversenyek szervezésével kapcsolatos szolgáltatások) osztályba tartozó szolgáltatásokkal kapcsolatban
            
         
               A felszólalási eljárás tárgyát képező védjegy vagy megjelölés jogosultja:
            
            
               A felperes
            
         
               A kérdéses védjegy vagy megjelölés:
            
            
               „EUROMASTER” spanyol (1.613.599 és 1.613.600), francia (1.624.667), osztrák (172.243), Benelux (495.020), dán (VR 08 0221991), finn (119.689), angol 1.454.805 és 1.455.074), görög (109.184), ír (B 146.109), olasz (608.701), portugál (270.847 és 270.848) és svéd (245.822) szóvédjegyek 12., 16. és 37. osztályba tartozó termékekkel és szolgáltatásokkal kapcsolatban.
            
         
               A felszólalási osztály határozata:
            
            
               A 39. osztályba sorolt szolgáltatásokat illetően a felszólalást elfogadták, a 41. osztályba tartozó szolgáltatások tekintetében a felszólalást elutasították.
            
         
               A fellebbviteli tanács határozata:
            
            
               A fellebbezés elutasítása
            
         
               Jogi érvek:
            
            
               A Tanács 40/94/EK rendelete 8. cikke 1. bekezdése b) alpontjának nem megfelelő alkalmazása és ugyanezen rendelet 73. cikkében foglaltak megsértése.